turjo4nis/wikipedia-bn-dump-20250701 huggingface dataset:
আবুল কাশেম (রাজনীতিবিদ)

আবুল কাশেম (১৯৪২ - ১৮ জুলাই ২০২০) বাংলাদেশি রাজনীতিবিদ ও মুক্তিযোদ্ধা। তিনি তৎকালীন ঢাকা-১৬ আসনের সংসদ সদস্য ছিলেন। তিনি যুবউন্নয়ন প্রতিমন্ত্রী এবং যুবউন্নয়ন মন্ত্রী ছিলেন। তিনি জাতীয়তাবাদী যুবদলের প্রথমে আহ্বায়ক ও সভাপতি।

প্রাথমিক জীবন 
আবুল কাশেম ১৯৪২ সালে কুমিল্লা সদর উপজেলার পালপাড়া গ্রামে জন্মগ্রহণ করেন। তার পিতা আবদুল গনি ও মাতা আছিয়া বেগম। তারা দুই ভাই পাঁচ বোন এবং কাশেম বিবাহিত ছিলেন। তার এক ছেলে ও তিন মেয়ে।

রাজনৈতিক জীবন 
আবুল কাশেম ১৯৭১ সালে বাংলাদেশের স্বাধীনতা যুদ্ধের সাব-সেক্টর কমান্ডার ছিলেন। তিনি মুক্তিযোদ্ধা কমান্ড কাউন্সিলের ভাইস চেয়ারম্যানও ছিলেন।

২৭ অক্টোবর ১৯৭৮ সালে জিয়াউর রহমান জাতীয়তাবাদী যুবদল গঠনের পর আবুল কাশেম প্রথমে আহ্বায়ক ও পরে সভাপতির দায়িত্ব পালন করেন ২৩ মার্চ ১৯৮৭ সাল পর্যন্ত। 

তিনি যুব মন্ত্রণালয়ের প্রতিমন্ত্রী এবং মন্ত্রীর দায়িত্ব পালন করেন তিনি।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৬ আসন থেকে সংসদ সদস্য নির্বাচিত হন।

জিয়াউর রহমানের মৃত্যুর পর আবদুস সাত্তারের মন্ত্রিসভায় তিনি যুবউন্নয়ন মন্ত্রী হিসেবে দায়িত্ব পালন করেন।

সমালচনা 
৮ ফেব্রুয়ারি ১৯৮২ সালে গণতান্ত্রিক ভাবে নির্বাচিত আব্দুস সাত্তারকে হটিয়ে তৎকালীন তৎকালীন সেনাপ্রধান এইচ এম এরশাদ ক্ষমতা দখল করেন। ইস্যু ছিল কুখ্যাত সন্ত্রাসী ইমদাদুল হক ইমদুকে মন্ত্রী কাশেমের সরকারি বাড়ি থেকে অভিযান চালিয়ে গ্রেপ্তার করে পুলিশ। তবে মন্ত্রীর বাড়িতে সন্ত্রাসীকে ঢুকিয়ে এরশাদই গ্রেপ্তারের নাটক সাজিয়েছিলেন বলে রাজনৈতিক অঙ্গনে সমালচনা রয়েছে। এ ঘটনার পরে রাজনীতি থেকে তিনি নিজেকে গুটিয়ে ফেলেন।

মৃত্যু 
আবুল কাশেম ১৮ জুলাই ২০২০ সালে ঢাকার বনানীর বাসায় বার্ধক্যজনিত রোগে মৃত্যুবরণ করেন। তার জন্মস্থান কুমিল্লা সদর উপজেলার পালপাড়া গ্রামের পারিবারিক কবরস্থানে সমাহিত করা হয়।

তথ্যসূত্র 

১৯৪২-এ জন্ম
২০২০-এ মৃত্যু
২০শ শতাব্দীতে জন্ম
কুমিল্লা জেলার রাজনীতিবিদ
মুক্তিবাহিনীর কর্মকর্তা
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জিয়াউর রহমানের মন্ত্রিসভার সদস্য
আবদুস সাত্তারের মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশের সাবেক মন্ত্রী
কল্পনা (কাব্য)

কল্পনা হল রবীন্দ্রনাথ ঠাকুর কর্তৃক রচিত একটি বিখ্যাত বাংলা কাব্যগ্রন্থ। এটি ১৯০০ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৫২ টি কবিতা রয়েছে। রবীন্দ্রনাথ গীতাঞ্জলির ইংরেজি অনুবাদ সং অফারিংসে "কল্পনা" থেকে ১টি কবিতা অন্তর্ভুক্ত করেছেন।

উৎসর্গ 
রবীন্দ্রনাথ "কল্পনা" কাব্যগ্রন্থটি তাঁর বন্ধু শ্রীশচন্দ্র মজুমদারকে উৎসর্গ করেন।

কবিতার তালিকা 
"কল্পনা" কাব্যগ্রন্থের অন্তর্গত কবিতাগুলি হল–

 দুঃসময়
 বর্ষামঙ্গল
 চৌরপঞ্চাশিকা
 স্বপ্ন
 মদনভস্মের পূর্বে
 মদনভস্মের পর
 মার্জনা
 চৈত্ররজনী
 স্পর্ধা
 পিয়াসী
 পসারিনী
 ভ্রষ্ট লগ্ন
 প্রণয়প্রশ্ন
 আশা
 বঙ্গলক্ষ্মী
 শরৎ
 মাতার আহ্বান
 ভিক্ষায়াং নৈব নৈব চ
 হতভাগ্যের গান
 জুতা-আবিষ্কার
 সে আমার জননী রে
 জগদীশচন্দ্র বসু
 ভিখারি
 যাচনা
 বিদায়
 লীলা
 নববিরহ
 লজ্জিতা
 কাল্পনিক
 মানসপ্রতিমা
 সংকোচ
 প্রার্থী
 সকরুণা
 বিবাহমঙ্গল
 ভারতলক্ষ্মী
 প্রকাশ
 উন্নতিলক্ষণ
 অশেষ
 বিদায়
 বর্ষশেষ
 ঝড়ের দিনে
 অসময়
 বসন্ত
 ভগ্ন মন্দির
 বৈশাখ
 রাত্রি
 অনবচ্ছিন্ন আমি
 জন্মদিনের গান
 পূর্ণকাম
 পরিণাম

তথ্যসূত্র

বহিঃসংযোগ 

 rabindra-rachanabali.nltr.org

১৯০০-এর বই
রবীন্দ্রনাথ ঠাকুরের কাব্যগ্রন্থ
ভারতীয় বই
ভারতীয় সাহিত্য
বাংলা সাহিত্য
সত্য গুপ্ত

মেজর সত্য গুপ্ত (১৮ জুলাই ১৯০২ ― ১৯ জানুয়ারি , ১৯৬৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং সুভাষচন্দ্র বসুর বেঙ্গল ভলেন্টিয়ার্সের মেজর।

সংক্ষিপ্ত জীবনী

সত্য গুপ্তর জন্ম ১৯০২ খ্রিস্টাব্দের ১৮ ই জুলাই   ব্রিটিশ ভারতের অধুনা বাংলাদেশের ঢাকা জেলার তেজগাঁও। পিতা প্যারীমোহন গুপ্ত। ১৯১৯ খ্রিস্টাব্দে ঢাকা কলেজিয়েট স্কুল থেকে প্রথম বিভাগে ম্যাট্রিক পাশ করেন। কিন্তু  অশ্বিনীকুমার দত্তের নির্দেশে ১৯২১ খ্রিস্টাব্দে তিনি আই.এ পরীক্ষা দেন নি। আগে থেকেই তিনি বিশিষ্ট বিপ্লবী ও মুক্তি সংঘের প্রতিষ্ঠাতা হেমচন্দ্র ঘোষের গুপ্ত সমিতির সভ্য ছিলেন। ১৯২৬ খ্রিস্টাব্দে ঢাকা বিশ্ববিদ্যালয় থেকে এম.এ পাশ করেন। ১৯২৭ খ্রিস্টাব্দে গুপ্ত বিপ্লবী দলের  নির্দেশে তিনি কলকাতায় চলে আসেন। এখানে সুভাষচন্দ্র বসু ও শরৎচন্দ্র বসুর সঙ্গে তার পরিচয় ঘটে। ১৯২৮ খ্রিস্টাব্দে ভারতের জাতীয় কংগ্রেসের কলকাতা অধিবেশনে স্বাধীনতাকামী তরুণদের নিয়ে গঠিত হল বেঙ্গল ভলেন্টিয়ার্স বা B.V.। সামগ্রিক নেতৃত্বে থাকলেন সত্য গুপ্ত 'মেজর' হিসাবে। সর্বাধিনায়ক (GOC - General Officer commanding ) সুভাষচন্দ্র বসু স্বয়ং। ১৯৩০ খ্রিস্টাব্দের ২৯ আগস্টে লোম্যান হত্যার ঘটনায় গ্রেফতার হয়ে পরে মুক্তি পান। কিন্তু ১৯৩০ খ্রিস্টাব্দের ৮ ই ডিসেম্বর বিনয় বসু বাদল গুপ্ত এবং দীনেশ গুপ্ত কর্তৃক রাইটার্স বিল্ডিং আক্রমণের ঘটনায় রাজবন্দি হন। ১৯৩১ খ্রিস্টাব্দ হতে ১৯৩৮ খ্রিস্টাব্দ পর্যন্ত স্টেট প্রিজনাররূপে আলিপুর, বক্সার, মিনওয়ালি (পাঞ্জাব), যারবেদা (পুনা) জেলে অতিবাহিত করেন। পরে হিজলি জেল থেকে মুক্তির পর নেতাজী সুভাষচন্দ্র বসুর একনিষ্ঠ সহকারীরূপে সমস্ত কাজের সঙ্গী হন। ১৯৪১ খ্রিস্টাব্দের ১৬ জানুয়ারি সুভাষচন্দ্রের মহানিস্ক্রমন হয়। আর তখন হতেই ১৯৪৬ খ্রিস্টাব্দ পর্যন্ত তিনি রাজবন্দিই থাকেন। মুক্তির পর বর্তমানে উত্তর চব্বিশ পরগনা জেলার বাগু গ্রামে সমাজ সেবার কাজে আত্মনিয়োগ করেন। বাগু সপ্তগ্রামের পল্লী নিকেতনের সভাপতি ছিলেন তিনি। প্রসঙ্গত, এই   পল্লী নিকেতনের সম্পাদকও ছিলেন আর এক বিপ্লবী - তিনি হলেন নিকুঞ্জ সেন।
মেজর সত্য গুপ্ত ১৯৬৬ খ্রিস্টাব্দে র ১৯ শে জানুয়ারি প্রয়াত হন।

তথ্যসূত্র

১৯০২-এ জন্ম
পূর্ববঙ্গে জন্ম
১৯৬৬-এ মৃত্যু
ঢাকা জেলার ব্যক্তি
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতীয় স্বাধীনতা কর্মী
বাঙালি বিপ্লবী
আতারীন মসজিদ

আতারীন মসজিদ (  ) সেন্ট আথানাসিয়াসের মসজিদ বা এক হাজার কলামের মসজিদ হিসাবে পরিচিত, এটি ছিল একটি ক্যাথলিক চার্চ- নির্মিত মসজিদ যা মিশরের আলেকজান্দ্রিয়ায় আটটারিন জেলায় অবস্থিত। পূর্বের গির্জাটি ৩৭০ খ্রিস্টাব্দে নির্মিত হয়েছিল এবং আলেকজান্দ্রিয়ার সেন্ট অ্যাথানাসিয়াসকে উত্সর্গ করা হয়েছিল। ইসলাম মিশরে এসে চার্চটি একটি ছোট মসজিদে রূপান্তরিত হয়েছিল।

রোমান শাসন 
৩৭০ খ্রিস্টাব্দে, সেন্ট আথানাসিয়াসের চার্চটি নির্মিত হয়েছিল।

ইসলামের বিজয় 

৮ ই নভেম্বর, ৬৪১ খ্রিস্টাব্দে, আমর ইবনুল আসের নেতৃত্বে ১৪ মাস অবরোধের পরে আলেকজান্দ্রিয়া খলিফা, উমরের দ্বারা এটি মুসলিমদের নিয়ন্ত্রণে পড়ে, যখন বাইজেন্টাইন সাম্রাজ্য শহর মুসলমানদের কাছে আত্মসমর্পণ করে এবং একটি চুক্তি স্বাক্ষরিত হয়। সেই থেকে গির্জাটিকে মুসলমানরা মসজিদে পরিণত করেছিল।

নেপোলিয়োনিক অভিযান 

১৭৯৮ সালে, নেপোলিয়ন বোনাপার্ট মিশর এবং সিরিয়ায় ফরাসি অভিযানের নেতৃত্ব দিয়েছিলেন। ফরাসিরা একসময় আটতারিন মসজিদটিকে আলেকজান্ডার দ্য গ্রেট সমাধিতে থাকার কথা ভাবেন। ভিভান্ট ডেননের মসজিদ অঙ্গনের আঁকায় একটি ছোট্ট অষ্টভুজাকৃতির বিল্ডিংয়ের চিত্রিত হয়েছে যা "হাউস অফ দ্য গ্রেট অফ আলেকজান্ডার" এর সাথে সাদৃশ্যযুক্ত মিলিত একটি সরোকফাগাসকে কেন্দ্র করে যা এই শহরটির প্রতিষ্ঠাতার সমাধি ছিল কিনা তা নিয়ে জল্পনা তৈরি হয়েছিল। পরে জানা গেল যে সরোকোফাসটি দ্বিতীয় নেকতাবেনো-র অন্তর্গত।

আরও দেখুন 

 মসজিদের তালিকা
 আফ্রিকার মসজিদগুলির তালিকা
 মিশরে মসজিদের তালিকা

তথ্যসূত্র 

মিশর ও সিরিয়ায় ফরাসি সমরাভিযান
মহান আলেকজান্ডার
৪র্থ শতাব্দীতে মিশরে প্রতিষ্ঠিত
৩৭০
উইকিউপাত্তে স্থানাঙ্ক নেই
৪র্থ শতাব্দীর গির্জা
গির্জা থেকে রূপান্তরিত মসজিদ
২০শ শতাব্দীর মিশরের মসজিদ
মিশরের সুন্নি মসজিদ
শান্তনু ভাগ্যরাজ

শান্তনু ভাগ্যরাজ () ভারতের একজন তামিল চলচ্চিত্র অভিনেতা।

চলচ্চিত্র
All films are in Tamil, unless otherwise noted.
As actor

Short films
CoKoNaKa (2020)

Songs
Oru Chance Kudu (2020)

বহিঃসংযোগ

১৯৮৬-এ জন্ম
জীবিত ব্যক্তি
ফিল্মফেয়ার পুরস্কার দক্ষিণ বিজয়ী
ভারতীয় নেপথ্য গায়ক
ভারতীয় টেলিভিশন অভিনেতা
তামিল চলচ্চিত্র অভিনেতা
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
২১শ শতাব্দীর ভারতীয় অভিনেতা
২০শ শতাব্দীর ভারতীয় অভিনেতা
চেন্নাইয়ের অভিনেতা
খারান (দেশীয় রাজ্য)

খারান রাজ্য ( উর্দু : ریاست خاران ) ১৯৪৭  সালের আগস্টে উপমহাদেশ থেকে ব্রিটিশদের চলে যাওয়ার আগ পর্যন্ত ব্রিটিশ ভারতের সাথে একটি সহায়ক জোটে একটি স্বায়ত্তশাসিত দেশীয় রাজ্য ছিল। ১৯৪৮ সালের মার্চ অবধি এটি সম্পূর্ণ স্বাধীন ছিল,  এর শাসক রাষ্ট্রের অভ্যন্তরীণ স্ব-সরকারকে ধরে রেখে পাকিস্তান অধিরাজ্যে প্রবেশের স্বাক্ষর করেন । ১৯৫৫ সালে খারানকে পাকিস্তানে অন্তর্ভুক্ত করা হয়।

খড়ান অঞ্চলটি আজ পাকিস্তানের দক্ষিণ-পশ্চিমে বেলুচিস্তান প্রদেশের অন্তর্ভুক্ত।

ইতিহাস 
খারান রাজ্যে কালাতের সামন্ত রাষ্ট্র হিসেবে ১৬৯৭ সালে স্থাপিত হয়, যা ১৯৪০ সাল পর্যন্ত ছিল। এটি ১৯৪০ সালে কালাত থেকে স্বাধীন হয়। ১৯৪৮ সালের ১ মার্চ খারান পাকিস্তানে প্রবেশ করেন এবং ১৯৫২ সালের ৩ অক্টোবর এটি বালুচিস্তান স্টেটস ইউনিয়নে যোগদান করেন। মীর হাবিবুল্লাহ নওশারওয়ানি পাকিস্তানকে এই বলে উল্লেখ করেছিলেন: হরান ১৮ তম শতাব্দীর শেষদিকে নাসির খান দ্বারা বিজয় লাভ করেছিলেন, কিন্তু সেখানে তাঁর ক্ষমতা স্থির হয়নি। তিনি আরও বলেছিলেন: খড়ানের ভাগ্য নির্ধারণের বৈধতা নেই কালাতের। আমরা পাকিস্তানের সাথে আমাদের একীকরণের ঘোষণা দিচ্ছি এবং আমরা কালাতের শাসকগোষ্ঠীর দ্বারা আরও হস্তক্ষেপ সহ্য করব না।

খারানের শাসক আব্বাস খান নুশেরভানি কালাত খানাত তাঁর আয়ের অংশ দিতেন, কিন্তু তিনি নিজের দেশেই রাজত্ব করেছিলেন।

হারানের শাসনকর্তারা তাদের সম্পত্তির প্রত্যন্ততার জন্য কালাত থেকে নয়, কাবুল এবং তেহরান থেকেও আপেক্ষিক স্বাধীনতা অর্জন করেছিল। ইরান থেকে ভারতে বাণিজ্য পথ রক্ষার জন্য আফগান আমিররা (এবং তাদের আগে ইরানী শাহরা) যদিও তারা খড়ানের খাঁনদেরকে ভেসেল মনে করতো তাদের কাছ থেকে শ্রদ্ধামূল্য নিত না, বরং তাদের নিয়মিত আর্থিক ও অন্যান্য সরবরাহ করতো।

১৯৫৫ সালের ১৪ ই অক্টোবর পাকিস্তানের পশ্চিম শাখার বেশিরভাগ অঞ্চলকে পশ্চিম পাকিস্তান প্রদেশ গঠনের জন্য এই রাজ্যটি মিশে গিয়ে ছিল। ১৯৭০ সালে যখন এই প্রদেশটি বিলুপ্ত হয়েছিল, তখন খড়ান প্রদেশের পূর্ব অঞ্চলটি বেলুচিস্তান  প্রদেশের খারান জেলা হিসাবে সংগঠিত হয়েছিল।

জনসংখ্যার উপাত্ত 
নওশেরওয়ানি (نوشیروانی) খারান এবং ওয়াশুকের নবাব হিসাবে বিবেচিত হয়। বেলুচিস্তানের সর্বাধিক সম্মানিত পরিবার, নওশেরওয়ানীরা দুটি উপ উপজাতিতে বিভক্ত: প্রথম খারানের নবাব এবং দ্বিতীয়টি মাকরানের সরদার। রাজ্যের জনসংখ্যা ছিল মূলত বালুচ উপজাতি, কিছু ব্রহুই অঞ্চল জুড়ে ছড়িয়ে ছিটিয়ে ছিল। ।

সরকার 
খারানের বংশগত শাসকরা মীরের ১৬৮০–১৮০০, খান ১৮৫০-১৯০৯, খান সাহেব ১৯০৯-১৯১১, সরদার ১৯১১–১৯১৯, সরদার বাহাদুর ১৯১৯-১৯২১ এবং ১৯২১ পরবর্তী পোস্ট থেকে নবাব উপাধি রেখেছিলেন।

তথ্যসূত্র 

পাকিস্তানের দেশীয় রাজ্য
১৬৯৭-এ ভারতে প্রতিষ্ঠিত
ভারতের দেশীয় রাজ্য
রামচাঁদ পাকিস্তানি

রামচাঁদ পাকিস্তানি হচ্ছে ২০০৮ সালের একটি পাকিস্তানি চলচ্চিত্র। উর্দু ভাষার এই চলচ্চিত্রে ভারতীয় অভিনেত্রী নন্দিতা দাস ছিলেন। চলচ্চিত্রটির কাহিনী হচ্ছে এরকম যে, সংখ্যাগরিষ্ঠ মুসলিম পাকিস্তান রাষ্ট্রে হিন্দুরা ভালোই জীবন যাপন করছে তবে আরো ভালো জীবনের আশায় তারা সীমান্ত দিয়ে ভারত চলে যায় কিন্তু ভারতে যেয়ে তারা ভারতীয় পুলিশের কাছে পাকিস্তানি নাগরিক হিসেবে ধরা খেয়ে জেল খাটে, হিন্দু হবার পরেও তাদের উপর কোনো করুণা ভারতীয়রা দেখায় না, পরে জেল খেটে তারা ছাড়া পায় এবং পাকিস্তানে অর্থাৎ তাদের মাতৃভূমিতে পুনরায় ফিরে এসে শান্তিতে বসবাস শুরু করে।

মেহেরীন জব্বার পরিচালিত এই চলচ্চিত্রটির মূল অভিনেত্রী ছিলেন ভারতীয় অভিনেত্রী নন্দিতা দাস।

তথ্যসূত্র

বহিঃসংযোগ
 

উর্দু ভাষার চলচ্চিত্র
পাকিস্তানি চলচ্চিত্র
২০০৮-এর চলচ্চিত্র
জনপ্রিয় সংস্কৃতিতে ভারত–পাকিস্তান সম্পর্ক
দেবজ্যোতি মিশ্র সুরারোপিত চলচ্চিত্র
পাকিস্তানি নাট্য চলচ্চিত্র
পাকিস্তানে ধারণকৃত চলচ্চিত্র
সত্য ঘটনা অবলম্বনে চলচ্চিত্র
বশির আব্দেল সামাদ

বশির আব্দেল সামাদ (, ) একজন সাবেক মিশরীয় ফুটবলার। তিনি ইসমাইলির হয়ে ক্লাব ফুটবল খেলতেন। সামাদ ১৯৯৪ আফ্রিকান কাপ অভ নেশনসের মিশর জাতীয় ফুটবল দলের প্রতিনিধিত্ব করেছিলেন।

তথ্যসূত্র

বহিঃসংযোগ

জীবিত ব্যক্তি
মিশরীয় ফুটবলার
ফুটবল মধ্যমাঠের খেলোয়াড়
মিশরীয় প্রিমিয়ার লিগের খেলোয়াড়
মিশরের আন্তর্জাতিক ফুটবলার
মিরিয়াম হপকিন্স

এলেন মিরিয়াম হপকিন্স (১৮ অক্টোবর ১৯০২ - ৯ অক্টোবর ১৯৭২) ছিলেন একজন মার্কিন অভিনেত্রী। তিনি ১৯৩০ সালে প্যারামাউন্ট পিকচার্সের সাথে প্রথম চুক্তিবদ্ধ হন এবং আর্নস্ট লুবিচ ও জোয়েল ম্যাক্রিয়াসহ অন্যান্য পরিচালকদের সাথে কাজ করেন। অভিনেত্রী বেটি ডেভিসের সাথে তার দীর্ঘকাল ব্যাপী দ্বন্দ্ব বিপুল আলোচিত ছিল। বেকি শার্প চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। হপকিন্স পরবর্তীকালে টেলিভিশন নাটকের অগ্রদূত হিসেবে আবির্ভূত হন।

প্রারম্ভিক জীবন
হপকিন্স ১৯০২ সালের ১৮ই অক্টোবর জর্জিয়া অঙ্গরাজ্যের স্যাভানা শহরে জন্মগ্রহণ করেন। তার পিতা হোমার হপকিন্স ও মাতা এলেন কাটলার। তিনি অ্যালাবামা অঙ্গরাজ্যের সীমান্তবর্তী বেইনব্রিজে বেড়ে ওঠেন। তার এক বড় বোন ছিল, তার নাম রুবি (১৯০০-১৯৯০)। তার প্র-মাতামহ ছিলেন বেইনব্রিজের চতুর্থ নগরপাল, যিনি এই শহরে সেন্ট জন্‌স এপিস্কোপাল গির্জা প্রতিষ্ঠায় সহায়তা করেছিলেন।

১৯০৯ সালে তিনি কিছুদিন তার পরিবারের সাথে মেক্সিকোতে বসবাস করেন। তার পিতামাতার বিচ্ছেদের পর হপকিন্স তার মায়ের সাথে নিউ ইয়র্কের সাইরাকাস শহরে চলে যান। সেখানে তার চাচা টমাস ক্রেমার হপকিন্স সাইরাকাস বিশ্ববিদ্যালয়ের ভূতত্ত্ব বিভাগের প্রধান ছিলেন।

কর্মজীবন
১৯৩০ সালে হপকিন্স প্যারামাউন্ট পিকচার্সের সাথে চুক্তিবদ্ধ হন এবং ফাস্ট অ্যান্ড লুজ দিয়ে চলচ্চিত্রে আত্মপ্রকাশ করেন। তিনি চলচ্চিত্রে প্রথম সফলতা লাভ করেন ১৯৩১ সালের ভীতিপ্রদ নাট্যধর্মী ডক্টর জেকিল অ্যান্ড মিস্টার হাইড চলচ্চিত্র দিয়ে। এতে তিনি আইভি পিয়ারসন নামে একজন যৌনকর্মীর চরিত্রে অভিনয় করেন। এই কাজের জন্য তিনি বিপুল প্রশংসা লাভ করেন, তন্মধ্যে দ্য নিউ ইয়র্ক টাইমস-এর মর্ডাউন্ট হল তার আইভি চরিত্রে কাজকে "চমৎকার" বলে উল্লেখ করেন।

তার সাফল্যে ধারাবাহিকতা চলতে থাকে এবং তিনি এই দশকে প্রণয়ধর্মী হাস্যরসামতক দ্য রিচেস্ট গার্ল ইন দ্য ওয়ার্ল্ড (১৯৩৪), বারবারি কোস্ট (১৯৩৫), দিজ থ্রি (১৯৩৬) ও দ্য ওল্ড মেইড (১৯৩৯) চলচ্চিত্রে কাজ করেন। তিনি ঐতিহাসিক নাট্যধর্মী বেকি শার্প (১৯৩৫) চলচ্চিত্রে নাম ভূমিকায় অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯০২-এ জন্ম
১৯৭২-এ মৃত্যু
২০শ শতাব্দীর মার্কিন অভিনেত্রী
জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী
প্যারামাউন্ট পিকচার্সের চুক্তিবদ্ধ শিল্পী
মার্কিন এপিস্কোপালিয়ান
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
সাভ্যানা, জর্জিয়ার অভিনয়শিল্পী
ক্যালিফোর্নিয়ার ডেমোক্র্যাট
নিউ ইয়র্কের (অঙ্গরাজ্য) ডেমোক্র্যাট
মেহেরীন জব্বার

মেহেরীন জব্বার হচ্ছেন পাকিস্তানের একজন প্রগতিবাদী নারী যিনি পাকিস্তানে চলচ্চিত্র পরিচালনা করেন এবং টেলিভিশন নাটক বানান। সিন্ধু প্রদেশে ১৯৭১ সালে জন্মগ্রহণকারী মেহেরীন জীবনের একটা বড় অংশ যুক্তরাষ্ট্রে কাটিয়েছিয়েন। তার বাবা জাভেদ জব্বার পাকিস্তান টেলিভিশন কর্পোরেশনে কাজ করতেন। হাম টিভি এবং এআরওয়াই ডিজিটাল সহ পাকিস্তানের নামকরা টেলিভিশন চ্যানেলে মেহেরীন নাটক বানান। ২০০৮ সালে রামচাঁদ পাকিস্তানি নামের চলচ্চিত্র নির্মাণের মধ্য দিয়ে মেহেরীনের চলচ্চিত্র পরিচালনা কর্মজীবন শুরু হয়, চলচ্চিত্রটি তার বাবা জাভেদ প্রযোজনা করেছিলেন; পাকিস্তানি হিন্দু মানুষদের জীবনধারাকে উপজীব্য করে বানানো চলচ্চিত্রটিকে ভারতেও মুক্তি দেওয়া হয়েছিলো।

কর্মজীবন
মেহরিন হলেন একজন পাকিস্তানি-মার্কিন পরিচালক, যিনি এই শিল্পের বিশ বছর বয়সী অভিজ্ঞ, পরিচালক / প্রযোজক হিসাবে প্রচুর ক্যারিয়ার সহ পাকিস্তানি এবং দক্ষিণ এশীয় টেলিভিশনের জন্য টিভি সিরিজ তৈরি করেছেন যা তাকে সমালোচনা ও বাণিজ্যিক সাফল্য এনে দিয়েছে। মেহরীন চলচ্চিত্র উৎসবের পাশাপাশি টিভিতে আন্তর্জাতিকভাবে প্রদর্শিত হয়েছে এমন বেশ কয়েকটি আখ্যান শর্টও তৈরি করেছেন। তার পুরস্কার প্রাপ্ত শর্ট ফিল্ম এবং টিভি নাটকগুলির মধ্যে রয়েছে "দের অব দ্য লেট কর্নেল", "বিউটি পার্লার", "দোরাহ", "দম"; ২০০৮ সালে মেহরিন তার প্রথম পূর্ণদৈর্ঘ্য চলচ্চিত্র ‘রামচাঁদ পাকিস্তানি’ পরিচালনা করেছিলেন যার জন্য তাঁকে ‘গ্লোবাল ফিল্ম ইনিশিয়েটিভ গ্রান্ট’ দিয়ে ভূষিত করা হয়েছিল। চলচ্চিত্রটি ত্রিবেকা ফিল্ম ফেস্টিভ্যালে প্রতিযোগিতায় প্রিমিয়ার করেছিল এবং সফল 'রান ফেস্টিভ্যাল' চালিয়ে যায়। পরে এটি ২০০৮-০৯ সালে পাকিস্তান, ভারত ও যুক্তরাজ্যে নাট্যমঞ্চে প্রকাশিত হয়েছিল সমালোচনা ও দর্শকদের প্রশংসার জন্য। 'রামচাঁদ পাকিস্তানি'  'ইন্টারন্যাশনাল ফেডারেশন অফ ফিল্ম সমালোচক'-দের দ্বারা ফিপরেসি পুরস্কার প্রাপ্ত হয়েছিলো, সুইজারল্যান্ডের 'ফ্রিবার্গ ফিল্ম ফেস্টিভ্যালে' শ্রোতা পুরস্কার এবং ১৩তম বার্ষিক সত্যজিৎ রায় পুরস্কার দ্বারা 'সম্মানিত উল্লেখ' হয় এটি, লন্ডন ফিল্ম ফেস্টিভালেও চলচ্চিত্রটি প্রদর্শিত হয়েছিল। ২০১০ সালে মেহরিনকে নিউ ইয়র্কের জাদুঘরের আধুনিক আর্ট জাদুঘরে তার ছবিটির স্ক্রিন করার জন্য আমন্ত্রিত করা হয়েছিল।

নিউ ইয়র্ক এবং করাচিতে শুটিং করা হয়েছিল তার দ্বিতীয় পূর্ণদৈর্ঘ্য চলচ্চিত্র 'দোবার ফির সে'; পাকিস্তান, যুক্তরাজ্য, মার্কিন যুক্তরাষ্ট্র এবং সংযুক্ত আরব আমিরাতে ২০১৬ সালের ডিসেম্বরে একটি সফল নাট্যমঞ্চ মুক্তি পেয়েছিল তার।

মেহরিন করাচিতে জাতীয় চলচ্চিত্র বোর্ডের বোর্ড সদস্য, পাকিস্তানের করাচিতে কারা ফিল্ম ফেস্টিভালের প্রতিষ্ঠাতা সদস্য এবং ওয়ার এগেইন্সট রেইপ প্রতিষ্ঠানের সদস্য (ধর্ষণের বিরুদ্ধে যুদ্ধ) হয়েছেন। ২০১২ সালে তাকে উগান্ডার মাইশা ফিল্ম ল্যাবে আমন্ত্রিত করা হয়েছিল - ভারতীয় পরিচালক মীরা নায়ার পরিচালিত মেন্টার হিসাবে প্রতিষ্ঠিত একটি অলাভজনক প্রশিক্ষণ ল্যাব। তিনি তার কাজের জন্য বেশ কয়েকটি পুরস্কার প্রাপ্ত এবং বহু স্থানীয় এবং আন্তর্জাতিক চলচ্চিত্র উৎসব জুরীর সদস্য হিসাবে কাজ করেছেন।

তথ্যসূত্র

বহিঃসংযোগ
 

১৯৭১-এ জন্ম
জীবিত ব্যক্তি
সিন্ধি ব্যক্তি
করাচির ব্যক্তি
পাকিস্তানি নারী
পাকিস্তানি চলচ্চিত্র প্রযোজক
পাকিস্তানি চলচ্চিত্র পরিচালক
নারী টেলিভিশন প্রযোজক
মুহাজির ব্যক্তি
নায়লা রোজ

নায়লা রোজ (জন্ম: ৩ আগস্ট, ১৯৮২) হলেন একজন আমেরিকান অভিনেত্রী এবং পেশাদার কুস্তিগির। তিনি বর্তমানে অল এলিট রেসলিং (এইডাব্লিউ) এর সাথে যুক্ত রয়েছে। এইডাব্লিউ এ তিনি সাবেক ওমেনস চ্যাম্পিয়নস। অভিনেত্রী হিসাবে, তিনি ২০১৬ সালের কানাডার টেলিভিশন সিরিজ দ্য সুইচ-এ মুখ্য চরিত্রে অভিনয় করেছিলেন।

রোজ ইতিহাসের প্রথম প্রকাশ্য রূপান্তরলৈঙ্গিক (হিজড়া) কুস্তিগির যিনি ২০১৯ সালে একটি বড় আমেরিকান পেশাদার রেসলিং প্রমোশনে নিজের নাম স্বাক্ষর করেছেন। তখন পরের বছরের এইডাব্লিউ উইমেন ওয়ার্ল্ড চ্যাম্পিয়নশিপ জয়ের প্রেক্ষিতে ঐ বছরে আমেরিকার কোনো বড় প্রমোশনে শিরোপা অর্জনকারী প্রথম রূপান্তরলৈঙ্গিক কুস্তিগিরও ছিলেন তিনি।

পেশাদারি কুস্তি কর্মজীবন 
রোজ হলো প্রথম কোনো আমেরিকান প্রকাশ্য রূপান্তরলৈঙ্গিক (ট্রান্সজেন্ডার বা হিজড়া) পেশাদার কুস্তিগির যিনি ২০১৯ এর ফেব্রুয়ারিতে অল এলিট রেসলিঙে নাম স্বাক্ষর করে জাতীয় পর্যায়ের কুস্তিতে জায়গা করে নেন। প্রচারমূলক উদ্বোধনী কর্মসূচি ডাবল অ্যান্ড নথিং-তেও রোজ তার অল এলিট রেসলিং স্বকীয়তাগুলোকে ভাস্বর করেছিলেন। পূর্বসূচিনির্ধারিত ড. ব্রিট বেকার ডিএমডি এবং কাইলি রেই-এর বিপরীতে তার ত্রিঘাত ম্যাচটি আচমকা কুস্তিগির অসাম কংয়ের বিস্ময়করভাবে অংশগ্রহণের ফলে একটি মারাত্মক চতুর্মুখী ম্যাচে পরিণত হয়েছিল। ম্যাচটিতে বেকার রেইকে পিন করার কিছুক্ষণ আগেই কংকে রিং স্টেপে সরিয়ে দেওয়ার সিদ্ধান্তে রোজ জড়িত ছিল না।

ফাইটার ফেস্টে, তিনি রিহো এবং ইয়ুকা সাকাজাকির সাথে ত্রিপাক্ষিক লড়াইয়ের একটি ম্যাচে অংশ নিয়ে রোজ এইডাব্লিউ উইমেন'স ক্যাসিনো ব্যাটেল রয়েল-এ অল আউট ইভেন্টে অংশ নিয়েছিলেন, যা তিনি জিততে পেরেছিলেন এবং উদ্বোধনী এইডাব্লিউ ওয়ার্ল্ড চ্যাম্পিয়নে প্রতিযোগী হওয়ার সুযোগ অর্জন করেছিলেন। ২০১৯ সালের ২রা অক্টোবর এইডাব্লিউ ডায়নামাইটের প্রিমিয়ারে রোজ শিরোপার জন্য রিহোর কাছে পরাজিত হয়েছিল এবং ম্যাচটি শেষ হওয়ার পরে রিহোকে আক্রমণ করেছিল। ২০২০ সালের ১২ ফেব্রুয়ারিতে রোজ রিহোকে পরাজিত করে ডায়নামাইটে অ্যাডাব্লিউ উইমেন ওয়ার্ল্ড চ্যাম্পিয়নশিপ জিতে নেন, যা তাকে আমেরিকা যুক্তরাষ্ট্রের কোনো বড় কুস্তি প্রমোশনে বিশ্ব চ্যাম্পিয়নশিপ জয়ী প্রথম রূপান্তরলৈঙ্গিক (হিজড়া) মহিলা হিসেবে পরিচিত করে তুলেছে। ২০২০ সালের ২৯ ফেব্রুয়ারিতে এইডাব্লিউ রেভুলোশন-এ তিনি সফলভাবে ক্রিস স্ট্যাটল্যান্ডারের বিপক্ষে নিজের সুনাম অক্ষুণ্ণ রেখেছেন। ২৩শে মে ২০২০ তারিখে রোজ ডাবল অর নাথিং-এর শিরোপাটি হিকারু শিদার কাছে হেরে গিয়েছিলেন। ১৫ জুলাই, ২০২০-এ রোজ ভিকি গেরেরোর সাথে তার পরিচালক হিসাবে জুটিবদ্ধ হন।

ব্যক্তিগত জীবন
রোজ কানাডীয় আদিবাসী গোষ্ঠী ওনেইডা জাতিসত্ত্বার পরিচয় বহনকারী একজন কুস্তিগির।

চ্যাম্পিয়নশিপ এবং কৃতিত্ব
অল এলিট রেসলিং
এইডাব্লিউ উইমেন'স ওয়ার্ল্ড চ্যাম্পিয়নশিপ (১ বার)
উইমেন'স ক্যাসিনো ব্যাটল রয়েল (২০১৯)
কাভে প্রমোশন্‌স (সিপি)
সিপি উইমেন'স চ্যাম্পিয়নশিপ (৩ বার)
প্রো রেসলিং ইলাস্ট্রেটেড (পিডাব্লিউআই)
পিডাব্লিউআই মহিলা ১০০-র শীর্ষ ১০০জন মহিলা রেসলারদের মধ্যে ৬৬ নম্বর স্থানাধিকারী (২০১৯)
ইউনাইটেড প্রো রেসলিং চ্যাম্পিয়নশিপ (ইউপিআরসি)
ইউপিআরএ (ইউনাইটেড প্রো রেসলিং অ্যাসোসিয়েশন) উইমেন'স চ্যাম্পিয়নশিপ (১ বার)
 ওয়ারিয়র অফ রেসলিং (ডাব্লিউওডাব্লিউ)
 ডাব্লিউওডাব্লিউ উইমেন'স চ্যাম্পিয়নশিপ (২ বার)

তথ্যসূত্র

বহিঃসংযোগ

জীবিত ব্যক্তি
১৯৮২-এ জন্ম
মার্কিন নারী পেশাদার কুস্তিগির
এলজিবিটি পেশাদার কুস্তিগির
স্থানীয় আমেরিকান অভিনেত্রী
২১শ শতাব্দীর মার্কিন অভিনেত্রী
মার্কিন যুক্তরাষ্ট্রের এলজিবিটিকিউ বিনোদনশিল্পী
আফ্রিকান-মার্কিন অভিনেত্রী
এলজিবিটিকিউ আফ্রিকান আমেরিকান
উভকামী অভিনেত্রী
টুইচ স্ট্রিমার
কবি-কাহিনী

কবি-কাহিনী (কবিকাহিনী) হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি তাঁর ষোল বছর বয়সে ৫৩-টি পৃষ্ঠায় ১৮৭৮ সালে প্রকাশিত হয়। "বনফুল" কাব্যগ্রন্থটি পূর্ববর্তী হলেও, "কবি-কাহিনী"-ই তাঁর প্রথম মুদ্রিত গ্রন্থ। এর কবিতাগুলি "ভারতী" সাহিত্য পত্রিকায় ধারাবাহিক ভাবে প্রকাশিত হয়। এতে বিহারীলাল চক্রবর্তীর প্রভাব সুস্পষ্ট ভাবে পরিলক্ষিত হয়। রবীন্দ্রনাথের বন্ধু প্রবোধচন্দ্র ঘোষ হলেন গ্রন্থটির প্রকাশক।

তথ্যসূত্র 

কাব্য
রবীন্দ্রনাথ ঠাকুরের কাব্যগ্রন্থ
বাংলা সাহিত্য
রবীন্দ্রনাথ ঠাকুর
ম্যাগি ম্যাকনামারা

মার্গেরিট "ম্যাগি" ম্যাকনামারা (১৮ জুন ১৯২৮ - ১৮ ফেব্রুয়ারি ১৯৭৮) ছিলেন একজন মার্কিন অভিনেত্রী ও মডেল। তিনি মঞ্চ, চলচ্চিত্র ও টেলিভিশনে কাজ করতেন। ম্যাকনামারা কিশোরী ফ্যাশন মডেল হিসেবে তার কর্মজীবন শুরু করেন। তিনি অটো প্রেমিঞ্জার পরিচালিত দ্য মুন ইজ ব্লু (১৯৫৩) চলচ্চিত্রে অভিনয় করে দর্শকের নজর কাড়েন। তিনি এর পূর্বে শিকাগোতে একই নামের নাটকে এই চরিত্রে কাজ করেছিলেন। দ্য মুন ইজ ব্লু চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

তিনি দ্য মুন ইজ ব্লু চলচ্চিত্রের পর মাত্র তিনটি চলচ্চিত্রে কাজ করেন এবং তার সর্বশেষ অভিনীত চলচ্চিত্র ১৯৬৩ সালে মুক্তি পায়। ১৯৬০-এর দশকের শুরুর দিকে পাঁচটি টেলিভিশন ধারাবাহিকে অতিথি চরিত্রে অভিনয়ের পর তিনি অভিনয় থেকে অবসর নেন। তার জীবনের বাকি সময় তিনি নিউ ইয়র্ক সিটিতে টাইপিস্ট হিসেবে কাজ করেন। ১৯৭৮ সালের ১৮ই ফেব্রুয়ারি তিনি ৪৯ বছর বয়সে অতিরিক্ত বার্বিচুরেট গ্রহণের ফলে মৃত্যুবরণ করেন।

প্রারম্ভিক জীবন
ম্যাকনামারা ১৯২৮ সালের ১৮ই জুন নিউ ইয়র্ক সিটিতে জন্মগ্রহণ করেন। তার পিতা টিমথি ম্যাকনামারা (১৮৮৮-১৯৫৫) ও মাতা হেলেন (বিবাহপূর্ব ফ্লেমিং, ১৮৮৮-১৯৬৭)। তার পিতা আইরিশ বংশোদ্ভূত, এবং তার মায়ের পিতামাতা ইংরেজ ও আইরিশ। ম্যাকনামারা তার পিতামাতার চতুর্থ সন্তান। তার দুই বোন হেলেন ও ক্যাথলিন এবং এক ভাই রবার্ট। তার যখন নয় বছর বয়স তখন তার পিতামাতার বিবাহবিচ্ছেদ ঘটে।

কর্মজীবন
ম্যাকনামারা ১৯৫১ সালে শিকাগোতে দ্য মুন ইজ ব্লু মঞ্চনাটকে প্যাটি ওনিল চরিত্রে কাজের মধ্য দিয়ে পেশাদার কর্মজীবন শুরু করেন। এফ. হিউ হার্বার্ট রচিত নাটকটিতে ইতোমধ্যে বারবারা বেল গেডেস অভিনয় করেছিলেন এবং তা ব্রডওয়েতে সফলতা অর্জন করেছিল। একই বছর তিনি ব্রডওয়ে মঞ্চে দ্য কিং অব ফ্রাইডেস মেন নাটকে কাজ করেন, যা চারবার মঞ্চস্থ হয়েছিল।

১৯৫৩ সালে তিনি অটো প্রেমিঞ্জার পরিচালিত দ্য মুন ইজ ব্লু চলচ্চিত্রে তার মঞ্চে অভিনয় করা চলচ্চিত্রে কাজ করেন। চলচ্চিত্রটি সে সময়ে এর যৌনতা সম্পর্কিত বিষয়বস্তু ও খোলামেলা সংলাপের (নাটক ও চলচ্চিত্রে "virgin", "pregnant" ও "seduce" শব্দের উল্লেখ ছিল) জন্য বিতর্কিত হয়। বিতর্ক সত্ত্বেও চলচ্চিত্রটি বক্স অফিসে সফল হয় এবং ৳৩.৫ মিলিয়ন আয় করে। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার এবং চলচ্চিত্রে শ্রেষ্ঠ উদীয়মান নবাগত বিভাগে বাফটা পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯২৮-এ জন্ম
১৯৭৮-এ মৃত্যু
২০শ শতাব্দীর মার্কিন অভিনেত্রী
আইরিশ বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন নারী মডেল
আত্মহননকারী নারী মডেল
আত্মহননকারী মার্কিন অভিনেত্রী
১৯৭৮-এ আত্মহত্যা
নিউইয়র্ক (অঙ্গরাজ্যের) নারী মডেল